wickkiey/tamil-wikipedia-chunked huggingface dataset:
# சுகமா ஆச்சார்யா

**சுகமா ஆச்சார்யா** (Sukama Acharya) இந்தியாவைச் சேர்ந்த கல்வியாளரும் சமூக சேவகரும் ஆவார். 1945 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். இந்தியாவின் அரியானா மாநிலப் பெண்கள் கல்வியை மேம்படுத்துவதில் ஈடுபட்ட முயற்சிகளுக்காக அறியப்படுகிறார். ரோத்தக்கில் உள்ள கன்யா குருகுலத்தின் தலைவராகவும் உள்ளார், அங்கு 40 ஆண்டுகளுக்கும் மேலாக பின்தங்கிய பின்னணியைச் சேர்ந்த சிறுமிகளுக்கு இலவச கல்வியை வழங்கியுள்ளார்.
# சுகமா ஆச்சார்யா

## ஆரம்பகால வாழ்க்கை.

சுகமா ஆச்சார்யா இந்தியா<nowiki/>வின் அரியானா மாநிலம் ரோத்தக் நகரத்தில் 1945 ஆம் ஆண்டு அக்டோபர் மாதம் 15 ஆம் தேதியன்று பிறந்தார். பாரம்பரிய இந்திய விழுமியங்களை மையமாகக் கொண்டு தனது கல்வியைத் தொடர்ந்து முனைவர் பட்டம் பெற்றார். திருமணம் செய்து கொள்ளாமல் இருக்கும் வாழ்க்கையைத் தேர்ந்தெடுத்த இவர், கல்வி மற்றும் சமூகப் பணிக்கு தனது வாழ்க்கையை அர்ப்பணித்தார்.
# பிரகாசு கௌர்

**பிரகாசு கௌர்** (*Prakash Kaur (social worker*) இந்தியாவின் பஞ்சாப் மாநிலம் சலந்தர் நகரத்தைச் சேர்ந்த ஒரு சமூக சேவகர் ஆவார். பீபி பிரகாசு கௌர் என்ற பெயராலும் அறியப்படுகிறார். பஞ்சாபில் கைவிடப்பட்ட பெண் குழந்தைகளுக்கான சமூக சேவைக்காக இவருக்கு பத்மசிறீ விருது வழங்கப்பட்டது.  
இவரே ஒரு கைவிடப்பட்ட பெண்ணாகவும் தெருவில் விடப்பட்ட குழந்தையாகவும் இருந்தார். மேலும் நாரி நிகேதன் அறக்கட்டளையின் இல்லத்தில் வளர்க்கப்பட்டார். கைவிடப்பட்ட பெண்களுக்கு தங்குமிடம் வழங்குவதற்காக தனது சொந்த வீட்டைத் தொடங்க வேண்டுமென்று 1993 ஆம் ஆண்டில் நாரி நிகேதனிலிருந்து வெளியேறினார். எட்டு பெண்களுடன் சேர்ந்து இல்லத்தைத் தொடங்கினார், படிப்படியாக கைவிடப்பட்ட பெண்களின் எண்ணிக்கை அதிகரித்தது. பெற்றோர்கள் தங்கள் குழந்தைகளை தெருவில் கைவிடாமல், மாறாக அவர்களை தன்னிடம் கொண்டு வர வேண்டும் என்று பிரகாசு கௌர் ஊக்குவிக்கிறார்.  
ரிலையன்சு தொழில்கள் நிறுவனத்திடமிருந்து இவருக்கு ரியல் ஈரோசு விருது வழங்கப்பட்டது.
# பிரகாசு கௌர்

## விருதுகள்

- பத்மசிறீ
- அனைத்துலக பெண்கள் நாள் விருது (மாநிலங்களவை உறுப்பினர் ராகவ் சதா இவ்விருதை வழங்கினார்)
# தேசிய நெடுஞ்சாலை 527ஈ (இந்தியா)

**தேசிய நெடுஞ்சாலை 527ஈ** (*National Highway 527D (India)*) என்பது இந்தியாவின் தேசிய நெடுஞ்சாலை ஆகும்.  
தேசிய நெடுஞ்சாலை 527ஈ முன்பு தே. நெ. 28அ என்று அழைக்கப்பட்டது. தேசிய நெடுஞ்சாலை 527ஈ என்பது தே. நெ. 27-இன் ஒரு பகுதியாகும். இது தே. நெ. 44-க்கு அடுத்தபடியாக இந்தியாவின் இரண்டாவது நீண்ட தேசிய நெடுஞ்சாலையாகும்.  
தே. நெ. 527ஈ நேபாளத்தை முக்கிய இந்தியக் கடல் துறைமுகங்களான கொல்கத்தா, ஹால்டியா துறைமுகத்துடன் இணைக்கிறது. பல்வேறு நாடுகளுக்குப் பொருட்கள் இறக்குமதி மற்றும் ஏற்றுமதி இதன் வழியே செய்யப்படுகிறது.  
தே. நெ. 527ஈ பீகாரின் கிழக்கு சம்பாரனில் உள்ள பிப்ரகோத்தியில் தொடங்கி, இந்தியா-நேபாள எல்லையில் உள்ள ரக்ஸால் நகரில் முடிவடைகிறது. இது மோதிஹாரி (கிழக்கு சம்பாரண் சுகௌலியின் மாவட்டத் தலைமையகம், ராம்கர்வா வழியாகச் சென்று, இந்திய நகரமான ரக்ஸாலை நேபாளத்தின் எல்லையோர நகரமான பிர்குஞ்சுடன் இணைக்கும் இந்தியா-நேபாள எல்லைப்பகுதியில் முடிவடைகிறது  
இது மோதிஹாரியில் உள்ள சடோனி சவுக்கில் மாநில நெடுஞ்சாலை 54-ஐ குறுக்கே சந்திக்கிறது. இது பிப்ரகோத்தி முதல் ரக்ஸால் வரை இரண்டு வழிச் சாலையாகும். எனவே நகரச் சந்திப்புகளில் ஏராளமான வாகனங்கள் நெரிசலில் சிரமப்படுகின்றன.  
இந்த நெடுஞ்சாலை 527ஈ, தேசிய நெடுஞ்சாலை-27 உடன் அதன் சந்திப்புடன் இணைக்கிறது. இங்குத் தேசிய நெடுஞ்சாலை 227, சகியாவுடன் இணைக்கிறது. இது நர்ஹார், பாக்ரி பாலம், மதுபன், சிவார், சீதாமர்ஹி, ஹர்லாகி, உம்கான், ஜெய்நகர், லாகாஹா மற்றும் லாகாஹியை இணைக்கிறது.  
அயோத்தியிலிருந்து சிவான் வழியாக வரும் தே. நெ. 227அ, தே. நெ. 27, தே. நெ. 527ஈ மற்றும் தே. நெ. 227ஊ ஆகியவற்றுடன் இணைக்கும் நகரம் சாகியா ஆகும்.  
தே. நெ. 227ஊ அதன் சந்திப்பிலிருந்து தே. நெ. 227 உடன் சாகியா அருகே (சோர்மா சௌக்) பாக்ரிதயால், டாக்கா, புல்வாரியா காட் ஆகியவற்றை இணைத்து, இந்தியா-நேபாள எல்லைக்கு அருகே பீகார் மாநிலத்தில் உள்ள பைர்கனியாவில் முடிவடைகிறது.
# ஆக்சிஜன் சேர்மங்கள்

ஆக்சிஜனின் ஆக்சிஜனேற்ற நிலை கிட்டத்தட்ட அறியப்பட்ட அனைத்து ஆக்சிஜன் சேர்மங்களிலும்-2 ஆகும். ஆக்சிஜனேற்ற நிலை-1 பெராக்சைடுகள் போன்ற சில சேர்மங்களில் காணப்படுகிறது. மற்ற ஆக்சிஜனேற்ற நிலைகளில் ஆக்சிஜனைக் கொண்ட சேர்மங்கள் மிகவும் அசாதாரணமானவை. அவை, - (சூப்பராக்சைடுகள்), − (ஓசோனைடுகள்), - 0 (தனிம நிலையில் உள்ளவை, ஹைபோஃப்ளூரஸ் அமிலம்), + (டையோக்சிஜனைல்), + 1 (டையோக்ஸிஜன் டைஃபுளூரைடு) மற்றும் + 2 (ஆக்ஸிஜன் டைஃபுளூரைடு).  
ஆக்சிஜன் நல்ல வினைபுரியும் தன்மை கொண்டது. மேலும், இது ஹீலியம், நியான், ஆர்கான் மற்றும் கிரிப்டான் ஆகிய மந்த வாயுக்களைத் தவிர மற்ற அனைத்து தனிமங்களுடனும் ஆக்சைடுகளை உருவாக்கும்.
# ஆக்சிஜன் சேர்மங்கள்

## ஆக்சைடுகள்

நீர் என்பது ஐதரசனின் ஆக்சைடும் மிகவும் அறிமுகமான ஆக்சிஜன் சேர்மமுமாகும். இச்சேர்மத்தின் பண்புகள் இச்சேர்மத்தை உருவாக்கிய கூறு அணுக்களான ஆக்சிஜன், ஹைட்ரஜன், அருகிலுள்ள நீர் மூலக்கூறுகளின் அணுக்களுடன் தொடர்பு கொள்வதன் விளைவாகும். ஹைட்ரஜன் அணுக்கள் ஒரு நீர் மூலக்கூறில் உள்ள ஆக்சிஜனுடன் சகப்பிணைப்பின் மூலமாக பிணைக்கப்பட்டுள்ளன. அதே நேரத்தில் இவை அருகிலுள்ள தனித்த நீர் மூலக்கூற்றில் காணப்படும் ஆக்சிஜன் அணுவுடன் ஒரு கூடுதல் ஈர்ப்பைக் (ஒரு ஹைட்ரஜன் அணு ஒன்றுக்கு சுமார் 23.3 kJ·mol<sup>−1</sup>) கொண்டுள்ளன. நீர் மூலக்கூறுகளுக்கு இடையிலான இந்த ஐதரசன் பிணைப்புகள் அவற்றை வான் டெர் வால்ஸ் விசைகளை மட்டுமே அனுபவிக்கும் ஒரு எளிய திரவத்தில் எதிர்பார்க்கப்படுவதை விட சுமார் 15% நெருக்கமாக வைத்திருக்கின்றன.
அல்லது துரு, போன்றவை ஆக்ஸிஜன் மற்ற தனிமங்களுடன் இணைவதால் உருவாகின்றன.]]
அதன் மின்னெதிர்த்தன்மை காரணமாக, ஆக்சிஜன் மற்ற அனைத்து தனிமங்களுடனும் உயர் வெப்பநிலையில் வேதிப்பிணைப்புகளை உருவாக்கி அதனுடன் தொடர்புடைய ஆக்சைடுகளை உருவாக்குகிறது. இருப்பினும், இரும்பு போன்ற சில தனிமங்கள் திட்ட வெப்பநிலை மற்றும் அழுத்தத்தில் இரும்பு ஆக்சைடு அல்லது துருவாக ஆக்சிஜனேற்றம் அடைகிறது. அலுமினியம் மற்றும் டைட்டானியம் போன்ற உலோகங்களின் மேற்பரப்பு காற்றின் முன்னிலையில் ஆக்சிஜனேற்றமடைந்து, மெல்லிய ஆக்சைடு படலத்தால் மூடப்பட்டு விடுகிறது. இதன் காரணமாக உலோகம் மென்மேலும் அரிமானம் ஏற்படாமல் தடுக்கப்படுகிறது. தங்கம் மற்றும் பிளாட்டினம் போன்ற உயர் உலோகங்கள் என்று அழைக்கப்படுபவை ஆக்சிஜனுடன் நேரடியான வேதி வினையை எதிர்க்கின்றன, மேலும் தங்கம் (III) ஆக்சைடு போன்ற பொருட்கள் மறைமுகமான வழியிலேயே உருவாக்கப்படுகின்றன.  
கார உலோகங்கள் மற்றும் கார மண் உலோகங்கள் அனைத்தும் உலர்ந்த காற்றுக்கு வெளிப்படும்போது ஆக்சிஜனுடன் தன்னிச்சையாக வினைபுரிந்து ஆக்சைடுகளை உருவாக்குகின்றன, மேலும் ஆக்ஸிஜன் மற்றும் நீர் முன்னிலையில் ஹைட்ராக்சைடுகளை உருவாக்குகின்றன. இதன் விளைவாக, இந்தத் தனிமங்கள் எதுவும் இயற்கையில் ஒரு தனித்த உலோகமாக காணப்படுவதில்லை. சீசியம் ஆக்ஸிஜனுடன் எளிதில் வினைபுரியும் வகையில் உள்ளது, இது வெற்றிடக் குழாய்களில் ஒரு வளிம நீக்கியாகப் பயன்படுத்தப்படுகிறது. திண்ம மெக்னீசியம் திட்ட வெப்ப அழுத்த நிலையில் ஆக்சிஜனுடன் மெதுவாக வினைபுரிகிற போதிலும், அது காற்றில் எரியும் திறன் கொண்டது. மேலும், அவ்வாறு எரியும்போது மிக அதிக வெப்பநிலையை உருவாக்குகிறது. இதன் உலோகத் தூள் காற்றுடன் வெடிக்கும் கலவைகளை உருவாக்கலாம்.  
வளிமண்டலத்தில் ஆக்சிஜனானது கார்பன் டைஆக்சைடு மற்றும் நைட்ரஜனின் ஆக்சைடுகள் (NOx) வடிவில் காணப்படுகிறது. பூமியின் மேலோட்டுப் பாறையானது பெரும்பாலும் சிலிக்கன் (சிலிக்கா - - கிரானைட் மற்றும் மணலில் காணப்படுகிறது) அலுமினியம் (அலுமினியம் ஆக்சைடு - பாக்சைட்டு மற்றும் கோரண்டத்தில் காணப்படுகிறது), இரும்பு (இரும்பு (III) ஆக்சைடு - ஹீமடைட்டு மற்றும் துருவில் காணப்படுகிறது) மற்றும் பிற உலோக ஆக்சைடுகளில் காணப்படுகிறது.
# ஆக்சிஜன் சேர்மங்கள்

## கரிமச் சேர்மங்கள்

வேதித் தொழிலில் ஒரு முக்கியமான முதன்மைப் பொருளாகும்.
<small> (ஆக்ஸிஜன் சிவப்பு நிறத்திலும், கார்பன் கருப்பு நிறத்திலும், ஹைட்ரஜன் வெள்ளை நிறத்திலும் உள்ளன.)</small>]]
ஆக்சிஜனைக் கொண்ட கரிமச் சேர்மங்களின் மிக முக்கியமான வகைகளில் (இங்கு "R" என்பது ஒரு கரிமத் தொகுதி) ஆல்கஹால்கள் (R-OH); ஈதர்கள் (R-O-R); கீட்டோன்கள் (R-CO-R); ஆல்டிகைடுகள் (R-CO-H); கார்பாக்சிலிக் அமிலங்கள் (R-COOH); எசுத்தர்கள் (R-COO-R); அமில நீரிலிகள் (R-CO-O-CO-R); அமைடுகள் (R-C(O)-NR<sub>2</sub>) போன்றவை அடங்கும். ஆக்சிஜனைக் கொண்டிருக்கும் பல முக்கியமான கரிமக் கரைப்பான்கள் உள்ளன. அவற்றில்,அசிட்டோன், மெத்தனால், எத்தனால், ஐசோபுரோபனால், ஃபுரான், டிஎச்எஃப், டைஎத்தில் ஈதர், டையாக்சேன், எத்திலசிட்டேட்டு, டைமெத்தில்பார்மமைடு, டைமெத்தில்சல்பாக்சைடு, அசிட்டிக் அமிலம், பார்மிக் அமிலம். அசிட்டோன் மற்றும் ஃபீனால் ஆகியவை பல்வேறு சேர்மங்களின் தொகுப்பு முறை தயாரிப்பில் முதன்மைப் பொருட்களாகப் பயன்படுத்தப்படுகின்றன. ஆக்சிஜனைக் கொண்ட பிற முக்கிய கரிமச் சேர்மங்கள், கிளிசரால், ஃபார்மால்டிகைடு, குளுதாரால்டிகைட், சிட்ரிக் அமிலம், அசிட்டிக் அமில நீரிலி, அசிட்டமைடு போன்றவை ஆகும். எபோக்சைடுகள் ஈத்தர்கள் போன்றவற்றில் ஆக்சிஜன் அணு மூன்று அணுக்களைக் கொண்ட வளையத்தின் ஒரு பகுதியாகும்.  
ஆக்சிஜன் சுயஆக்சிஜனேற்றமடைதல் எனப்படும் ஒரு செயல்பாட்டில் அறை வெப்பநிலையில் அல்லது அதற்குக் கீழே உள்ள பல கரிம சேர்மங்களுடன் தன்னிச்சையாக வினைபுரிகிறது. பைரோகல்லோல், பென்சீன்-1,2,3-ட்ரையோல் ஆகியவற்றின் காரக்கரைசல்கள், காற்றில் இருந்து ஆக்சிஜனை உறிஞ்சி, ஆக்சிஜனின் வளிமண்டலச் செறிவை தீர்மானிக்கப் பயன்படுத்தப்படுகின்றன. ஆக்சிஜனைக் கொண்ட பெரும்பாலான கரிமச் சேர்மங்கள் ஆக்சிஜனின் நேரடி செயல்பாட்டால் உருவாக்கப்படுவதில்லை. தொழில் மற்றும் வர்த்தகத்தில் முக்கியமான கரிமச் சேர்மங்கள் ஒரு முன்னோடியின் நேரடி ஆக்சிஜனேற்றம் மூலம் தயாரிக்கப்படுகின்றன.  
- எத்திலீன் ஆக்சைடு (உறைநிலை எத்திலீன் கிளைகோலை உருவாக்கப் பயன்படுத்தப்படுகிறது) எத்திலீனின் நேரடி ஆக்சிஜனேற்றம் மூலம் பெறப்படுகிறது.
+ ½ +
- பெராசிட்டிக் அமிலம் (பல்வேறு எபோக்சி சேர்மங்களுக்கான தாய்ப்பொருள்) அசிடால்டிஹைடிலிருந்து பெறப்படுகிறது.  
:: + +
# ஆக்சிஜன் சேர்மங்கள்

## உயிரியல் மூலக்கூறுகள்

40% க்கும் அதிகமாக உள்ளது.]]
உயிரினத்திற்கு முக்கியமான அல்லது அவற்றால் உருவாக்கப்பட்ட கிட்டத்தட்ட அனைத்து உயிரணு மூலக்கூறுகளிலும் இந்தத் தனிமம் காணப்படுகிறது. ஸ்குவலீன் மற்றும் கரோட்டீன்கள் போன்ற சில பொதுவான சிக்கலான உயிரணு மூலக்கூறுகளில் மட்டுமே ஆக்சிஜன் இல்லை. உயிரியல் தொடர்புடைய கரிமச் சேர்மங்களில், கார்போஹைட்ரேட்டுகள் நிறையின் விகிதத்தில் ஆக்சிஜனின் மிகப்பெரிய விகிதத்தைக் கொண்டுள்ளன (சுமார் 50%). அனைத்து கொழுப்புகள், கொழுப்பு அமிலங்கள், அமினோ அமிலங்கள், புரதங்கள் ஆக்சிஜனைக் கொண்டுள்ளன (இந்த அமிலங்களில் உள்ள கார்பனைல் குழுக்கள் மற்றும் அவற்றின் எசுத்தர் எச்சங்கள் காரணமாக). மேலும், புரதங்களில் இணைக்கப்பட்டுள்ள ஏழு அமினோ அமிலங்கள், அவற்றின் பக்கச் சங்கிலிகளிலும் ஆக்சிஜனைக் கொண்டுள்ளன. உயிரியல் ரீதியாக முக்கியமான ஆற்றல்-சுமந்து செல்லும் மூலக்கூறுகள் ATP மற்றும் ADP இல் பாஸ்பேட் (PO<sub>4</sub>-′ தொகுதிகளிலும், பியூரின்களிலும் (ஆர்என்ஏ மற்றும் டிஎன்ஏ அடினைன் மற்றும் பைரிமிடின்கள் தவிர, எலும்புகளில் கால்சியம் பாஸ்பேட் மற்றும் ஹைட்ராக்சிலாபடைட் ஆகியவற்றில் ஆக்சிஜன் காணப்படுகிறது.
# ஷேக் ரஷீத்

**ஷேக் ரஷீத்** (*Shaik Rasheed* பிறப்பு: செப்டம்பர் 24, 2004) ஓர் இந்தியத் துடுப்பாட்ட வீரர் ஆவார் . ஆந்திரப் பிரதேசத்தின் குண்டூரில் பிறந்த இவர் 2021–22 ரஞ்சிக் கோப்பையில் ஆந்திரப் பிரதேச அணிக்காக பிப்ரவரி 24, 2022 இல் முதல் தரத் துடுப்பட்டப் போட்டியில் அறிமுகமானார். 2022–23 சையத் முஷ்டாக் அலி கோப்பையில் நாகலாந்துக்கு எதிராக அக்டோபர் 16, 2022 இல் இ20 போட்டியில் அறிமுகமானார்.  
2022 ஆம் ஆண்டு 19 வயதுக்குட்பட்டோருக்கான துடுப்பாட்ட உலகக் கிண்ணத்திற்கான இந்திய அணியில் துணைத் தலைவராகவும் நியமிக்கப்பட்டார். அரையிறுதிலும் இறுதிப் போட்டியிலும் இவரது மட்டையாட்டம் இந்தியா U-19 உலகக் கோப்பையை வெல்ல உதவியது.
# ஷேக் ரஷீத்

## ஐபிஎல்

சென்னை சூப்பர் கிங்ஸ் அணிக்காக, லக்னோ சூப்பர் ஜெயண்ட்சு அணிக்கு எதிராக ஏப்ரல் 15, 2025 இல் ஐபிஎல் போட்டியில் அறிமுகமான இவர் 19 பந்துகளில் 27 ஓட்டங்கள் எடுத்தார்.
# சர்ப்ப யாகம்

சர்ப்ப வேள்வியை நிறுத்தக் கோரும் முனிவர் ஆஸ்திகர்]]
**சர்ப்ப யாகம்** அல்லது **பாம்பு வேள்வி**, நாகர்களின் தலைவனான தட்சகன் முதலான நாகர்களை வேள்வித் தீயில் சுட்டு பொசுக்க வேண்டி, அருச்சுனனின் பேரனும், அபிமன்யுவின் மகனுமான, குரு நாட்டின் மன்னர் ஜனமேஜயனால் செய்யப்பட்ட வேள்வி ஆகும். இந்த வேள்வி குறித்த விரிவான செய்திகள் வியாசர் இயற்றிய மகாபாரத இதிகாசத்தில் ஆதி பருவத்தில் கூறப்பட்டுள்ளது.
# சர்ப்ப யாகம்

## பின்னணி

மன்னர் ஜனமேஜயனின் தந்தை பரிட்சித்துக்கு, ஒரு முனி குமாரன், தட்சகன் எனும் நாகம் தீண்டி இறப்பான் என சாபமிடுகிறார். சாபத்தின்படி, பரிட்சித்து தட்சகன் எனும் நாகர் தீண்டி இறந்த பின்னர் அரியணை ஏறிய பரிட்சித்துவின் மகன் ஜனமேஜயனுக்கு, தந்தை பரிட்சித்து இறக்க காரணமான தட்சகன் உள்ளிட்ட அனைத்து நாகர்களை வேள்வித் தீயில் பொசுக்கிக் கொல்ல உதங்கர் எனும் முனிவரின் ஆலோசனையின்படி, சர்ப்ப வேள்வி செய்கிறார்.  
சர்ப்ப வேள்வியின் போது நாகர்கள் பலர் வேள்வித் தீயில் விழுந்து மடிகிறர்கள். இறுதியில் தட்சகன் வேள்வித் தீயில் விழும் போது, நாக கன்னி ஜரத்காருவுக்கும், ஜரத்காரு எனும் முனிவருக்கும் பிறந்த ஆஸ்திகர் எனும் முனி குமாரன் ஜனமேஜயனிடம் சர்ப்ப வேள்வியை நிறுத்தமாறு வரம் கேட்கிறான். அவ்வாறே மன்னர் ஜனமேஜயனும் சர்ப்ப யாகத்தை நிறுத்தியதால், தட்சகன் உயிருடன் மீண்டான்.
# சர்ப்ப யாகம்

## இதனையும் காண்க

- காண்டவ வனம்
- நாகாஸ்திரம்
- அஸ்வசேனன்
- மந்தபாலர்
- ஜரிதை
- மயன்
# பாவம் / பாவகம் (சோதிடம்)

பாவம் (அல்லது பாவகம்) (சமஸ்கிருதம் : भाव , 'நிலை') என்பது ஒரு பார்வையாளரின் பார்வையில் இருந்து வானத்தின் நிலையான இராசிப் பிரிவைக் குறிக்கிறது. இது மேற்கத்திய ஜோதிடத்தில் " வீடு " என்ற கருத்துக்கு ஒத்திருக்கிறது. ஒரு பிறப்பு விளக்கப்படம் பவ்சக்ரா ( சமஸ்கிருதம் : சக்கரம் , 'சக்கரம்') என்று அழைக்கப்படுகிறது.
# பாவம் / பாவகம் (சோதிடம்)

### கண்ணோட்டம்

கிட்டத்தட்ட அனைத்து பாரம்பரிய நடைமுறைகளிலும், ஒரு விளக்கப்படத்தின் பன்னிரண்டு வீடுகள் ( பாவம் ) விளக்கப்படத்தில் உள்ள பன்னிரண்டு ராசிகளைப் போலவே எல்லைகளைக் கொண்டுள்ளன; வேறு வார்த்தைகளில் கூறுவதானால், ஒவ்வொரு ராசியும் விளக்கப்படத்தில் உள்ள ஒரு வீடு. ஒவ்வொரு வீட்டின் தொடக்கமும் ராசியின் 0வது டிகிரி மற்றும் முடிவு ராசியின் 30வது டிகிரி ஆகும். விளக்கப்படத்திற்கு விளக்கப்படம் மாறுபடுவது இந்த வீடுகளின் எண்ணிக்கை, அதாவது, எந்த ராசி முதல் வீடு, எது இரண்டாவது, மற்றும் பல. இது லக்னத்தின் நிலையால் தீர்மானிக்கப்படுகிறது ( பிறக்கும் போது கிழக்கில் உதயமாக இருந்த ராசியின் உச்சம் அல்லது நீளமான புள்ளி). லக்னம் விழும் வீடு பொதுவாக விளக்கப்படத்தின் முதல் வீடாகும், மற்ற வீடுகள் ராசியின் வரிசையில் எதிரெதிர் திசையில் அதைப் பின்பற்றுகின்றன. இருப்பினும், ஒரு கிரகம், ஒரு ராசி அல்லது வேறு ஏதேனும் காரணி போன்ற வேறு சில காரணிகளுடன் ஒப்பிடும்போது வீடுகளை வரையறுக்க முடியும்.  
பன்னிரண்டு வீடுகளில் ஒவ்வொன்றும் வாழ்க்கையின் கவலைகளின் ஒரு பகுதியைக் குறிக்கிறது, மேலும் அந்த வீட்டின் அடையாளத்தின் அடையாளம் அந்த வாழ்க்கையிலிருந்து எதிர்பார்க்கக்கூடியவற்றை வண்ணமயமாக்குகிறது.  
ஜோதிஷத்தில் வீடுகளை ராசிகளுடன் சீரமைக்க ஒன்றுக்கு மேற்பட்ட அமைப்புகள் அங்கீகரிக்கப்பட்டுள்ளன. மிகவும் பொதுவான முறை மேலே விவரிக்கப்பட்டுள்ளது, மேற்கத்திய ஜோதிடர்கள் முழு ராசி வீட்டு அமைப்பு என்று அழைக்கும் ஒரு முறை; மற்றொன்று ஸ்ரீபதி, போர்ஃபிரி வீட்டு அமைப்பைப் போன்ற ஸ்ரீபதியால் அறிமுகப்படுத்தப்பட்டது . நவீன கிருஷ்ணமூர்த்தி பத்தாதி ஒரு பிளாசிடஸ் வீட்டு அமைப்பையும் உள்ளடக்கியது .  
ஸ்ரீபதி பாவ அமைப்பில் அறிமுகப்படுத்தப்பட்ட வீட்டுப் பிரிவின் கொள்கை பின்வருமாறு விவரிக்கப்பட்டுள்ளது: "ஸ்ரீபதி அமைப்பில் முதல் வீட்டின் உச்சம் லக்னம், மற்றும் 7வது வீட்டின் உச்சம் அதற்கு எதிரே உள்ள சந்ததி, 10வது வீட்டின் உச்சம் MC (நடுத்தர கோயலி அல்லது மத்திய லக்னம்), அதாவது ஜெனித், மற்றும் 4வது வீட்டின் உச்சம் IC (இமும் கோயலி அல்லது பாதாள லக்னம்) அதாவது நாதிர் ஆகியவற்றில் உள்ளது. இவ்வாறு பிரிக்கப்பட்ட நான்கு கால் பகுதிகளையும் ஒவ்வொன்றும் மூன்று சம பாகங்களாகப் பிரிக்க வேண்டும், இதனால் ஸ்ரீபதி அமைப்பில் 12 வீட்டு உச்சங்களைக் காண்கிறோம். பாவ சந்திகளை (வீடுகளின் சந்திப்பு புள்ளிகள்) கண்டுபிடிக்க, வீட்டின் உச்சங்களுக்கு இடையிலான தூரத்தை பாதியாகப் பிரிக்க வேண்டும்."
# பாவம் / பாவகம் (சோதிடம்)

### வீடுகள்

12 வீடுகளின் பெயர்களும் அவை பிரதிநிதித்துவப்படுத்தும் வாழ்க்கைப் பகுதிகளும்:
- 1. லக்னம் - பூர்வீக இயல்பு, தோற்றம், ஆரோக்கியம், குணம், வாழ்க்கையின் நோக்கம், நடத்தை, பிறப்பு, கைகால்கள், தலை
- 2. தன் - செல்வம், குடும்பம், வீட்டு வசதிகள், ஆரம்பக் கல்வி, பரம்பரை, பேச்சு, அசையும் சொத்துக்கள்
- 3. பராக்கிரமம் - இளைய சகோதர சகோதரிகள், தொடர்பு (பேச்சு, எழுத்து, வணிக ஆவணங்கள்), நுண்ணறிவு, நுண்கலைகள் குறுகிய பயணங்கள், "சிறந்த வீரம் (உடல் மற்றும் மன)," கைகள், கைகள், தோள்கள்
- 4. சுஹ்ருதா - தாய், உணர்ச்சிகள், கல்வி, வீடு, சொத்து மற்றும் நிலம், முதுமையில் சுற்றுப்புறம், வாகனங்கள், மார்பு
- 5. சத் - குழந்தைகள், காதலர்கள், பொழுதுபோக்கு பக்தி, ஊகம் மற்றும் சூதாட்டம், வயிறு, திரட்டப்பட்ட கர்மா
- 6. ரிபு / ரோகா - நோய்கள், தாய்வழி மாமா மற்றும் அத்தை, வழக்கு, வேலைக்காரர்கள், மனக் கவலைகள், எதிரிகள், வெளிநாட்டினர், சிறுகுடல்,
- 7. காம் - வாழ்க்கைத் துணை, தொழில் கூட்டாளி, மரணம், மரியாதை, ஆர்வம், இடுப்பு
- 8. மிருத்யு - மரணம் & நீண்ட ஆயுள், தடைகள், துன்பம், பாலியல் உறுப்புகள் மற்றும் பாலியல் கவர்ச்சி, அமானுஷ்யம், வரதட்சணை, மரபுரிமை, சிறைவாசம், கழிவு நீக்க உறுப்புகள், விபத்துக்கள்
- 9. பாக்யா - தந்தை, அதிர்ஷ்டம், உயர் கல்வி, தத்துவம் & மதம், வழிகாட்டி அல்லது குரு, செழிப்பு, பயணம், "நல்லொழுக்கச் செயல்கள்"
- 10. கர்மம் - தொழில், அந்தஸ்து & புகழ், அதிகாரம், தந்தை, மாமியார், அரசாங்கம், உடைகள், வணிகம், முழங்கால்கள்
- 11. ஆய் - நண்பர்கள், நம்பிக்கைகள், வருவாய், கிளப் அல்லது சமூக நடவடிக்கைகள், மூத்த சகோதரர்கள் மற்றும் சகோதரிகள், மகள்/மருமகன், கன்றுகள், தாடைகள் மற்றும் கணுக்கால்
- 12. வியா - செலவுகள், தூக்கம் (மற்றும் குணமடைதல்), பாலியல் இன்பங்கள், ஆன்மீகம், பயணம் & யாத்திரை, ரகசிய எதிரிகள், சிறைவாசம், மருத்துவமனைகள், புகலிடங்கள், விடுதலை, இழப்பு, வெளிநாட்டு வதிவிடம், அடி
# வல்லடிக்காரர் கோயில்

அருள்மிகு வல்லடிக்காரர் திருக்கோயில் என்பது தமிழ்நாடு, மதுரை, அம்பலக்காரன்பட்டி எனும் கிராமத்தில் அமைந்துள்ள கோயில் ஆகும். வல்லடிக்காரர் இங்கு மூலவராவார்.
# வல்லடிக்காரர் கோயில்

## **வரலாறு**

வெள்ளலூர் நாட்டில் உள்ள ஏழை காத்தஅம்மன் என்ற கோவிலில் ஒவ்வொரு வருடமும் புரட்டாசி மாதத்தில் திருவிழா நடைபெறுகிறது. சுமார் 700 வருடங்களாக அந்த ஊரின் பாரம்பரியம் குழையாமல் ஒவ்வொரு வருடமும் திருவிழாவை நடத்தி வருகின்றன அவ்வூர் மக்கள். வெள்ளலூர் நாடு என்பது 60 கிராமங்களை உள்ளடக்கிய ஒரு அமைப்பு.
# தர்ம நாராயண் பர்மா

**தர்ம நாராயண் பர்மா** (*Dharma Narayan Barma*) இந்தியாவிலுள்ள மேற்கு வங்காளத்தின் கூச் பெகரைச் சேர்ந்த ஒரு சமசுகிருத ஆசிரியர் ஆவார். காம்தாப்பூர் மொழியை மேம்படுத்துவதில் செய்த பணிகளுக்காக இவர் அறியப்படுகிறார். கலை மற்றும் இலக்கியத்திற்கு செய்த பங்களிப்புகளுக்காக 2021 ஆம் ஆண்டில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு வழங்கப்பட்டது.
# தர்ம நாராயண் பர்மா

## ஆரம்பகால வாழ்க்கை.

தர்ம நாராயண் பர்மா 1935 ஆம் ஆண்டில் பிறந்தார், 1959 ஆம் ஆண்டு கல்கத்தா பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். பின்னர் கல்கத்தாவின் பெருநகர மேல்நிலைப் பள்ளியில் ஆசிரியராகப் பணியாற்றத் தொடங்கினார். அதன்பிறகு இவர் கூச் பெகருக்குத் திரும்பினார், அங்கு ஓய்வு பெறும் வரை நிருபேந்திர நாராயண் நினைவு உயர்நிலைப் பள்ளியில் பணியாற்றினார்.
# தர்ம நாராயண் பர்மா

## விருதுகள்

2021 ஆம் ஆண்டில் இந்திய அரசிடமிருந்து பத்மசிறீ விருது இவருக்கு கிடைத்தது.
# அபுஷா பீபி மரைக்காயர்

**அபுஷா பீபி மரைக்காயர்** (*Abusha Bibi Marikar*, 22 சனவரி 1912 – 8 ஆகத்து 1996) தென்னிந்தியாவின் முதல் இஸ்லாமியப் பெண் மருத்துவர் ஆவார். இவர் நாட்டின் முதல் மகளிர் வாரிய இயக்குநராகவும், சென்னை மாகாண மருத்துவப் பணிகளின் முதல் பெண் இயக்குநராகவும் இருந்துள்ளார்.
# அபுஷா பீபி மரைக்காயர்

## பிறப்பு

அபுஷா, சனவரி 22, 1912 ஆம் ஆண்டு கேரள மாநிலத்தின் பிரசித்தி பெற்ற மரைக்காயர் குழுமத்தின் நிறுவனரான மரைக்காயருக்கும், மரியம் பீபி தம்பதியருக்கும் மூத்த மகளாகப் பிறந்தார். இவருக்கு ஆறு உடன் பிறப்புகள்.
# அபுஷா பீபி மரைக்காயர்

## மருத்துவப் படிப்பு

திருவனந்தபுரத்தில் பள்ளிப் படிப்பை முடித்த அபுஷா மேற்படிப்பை சென்னையிலுள்ள இராணி மேரிக் கல்லூரியில் முடித்துள்ளார். இவரது அறிவியல் ஆர்வம் காரணமாக 1929ஆம் ஆண்டு மதராசு மருத்துவக் கல்லூரியில் சேர்ந்துள்ளார். இங்குள்ள முஸ்லிம் அமைப்பின் செயலாளராகவும் இருந்துள்ளார். இவர் காந்தியவாதியான தந்தையின் வழிகாட்டலில் மருத்துவக் கல்லூரியில் படிக்கும்போதே சுதேசி போராட்டத்தில் கலந்து கொண்டார். 1937ஆம் ஆண்டு மருத்துவ படிப்பை முடித்த அபுஷா, 1938ஆம் ஆண்டு மகப்பேறு மருத்துவ மேல்படிப்பை முடித்தார். இவர் மருத்துவ முதுநிலை பட்டப்படிப்பில் லாசரஸ் தங்கப் பதக்கம் வென்றுள்ளார்.
# அபுஷா பீபி மரைக்காயர்

## மருத்துவப்பணிகள்

1939ஆம் ஆண்டு பயிற்சி மருத்துவராகச் சேர்ந்த அபுஷா, ஜபல்பூர் எல்ஜின் மருத்துவமனை, தில்லி லேடி ஹார்டின் மருத்துவமனை, லாகூர் லேடி அட்சின்சன் மருத்துவமனை என நாட்டின் பல்வேறு மகளிர் மருத்துவமனைகளில் பணியாற்றியுள்ளார்.
# விக்கிப்பீடியா:பங்களிப்பாளர் அறிமுகம்/Monisha selvaraj

**மோனிஷா செல்வராஜ்** சென்னையைச் சேர்ந்த ஒரு புதின எழுத்தாளர் ஆவார். இவர் இணையத்திலும் அச்சு வடிவிலுமாகச் சேர்த்து முப்பது புதினங்களை எழுதியுள்ளார். இவரது பெரும்பாலான படைப்புகளின் மையக் கருத்துகளாக பெண்ணியமும், சூழலியல் விழிப்புணர்வும் அமைந்துள்ளன. மார்ச் 2025 துவக்கத்திலிருந்து தமிழ் விக்கிப்பீடியாவில் கட்டுரைகள் எழுதி வருகிறார். பெண்ணியமும் நாட்டார் மரபும் என்கிற விக்கிப்பீடியாப் போட்டியில் கலந்துகொண்டு பெண் சாதனையாளர்களைப் பற்றிய கட்டுரைகளை எழுதியுள்ளார். மீனா நாராயணன், அபுஷா பீபி மரைக்காயர், கமலா கிருஷ்ணமூர்த்தி, தபிதா பாபு,தி இந்தியன் லேடீஸ் மேகசின் முதலியவை இவர் உருவாக்கிய கட்டுரைகளில் சில.
# அயனாம்சம்

**அயனாம்சம்** ( அயன + அம்சம் ) (Ayanamsa) என்பது சோதிடவியலில் பயன்படுத்தப்படும் ஒரு கணித முறை, இது பூமியின் அச்சு பிறழ்ச்சியினால் ஏற்படும் கால மாற்றங்களை கணக்கிட உதவுகிறது. இந்த முறை, குறிப்பாக ஹிந்து சோதிடவியலில் (வேத சோதிடவியல்) முக்கியப் பங்கு வகிக்கிறது. அயனாம்சம் என்பது பூமியின் அச்சு பிறழ்ச்சியை (axial precession) அளக்கும் ஒரு கோண அளவு. பூமியின் அச்சு சுமார் 26,000 ஆண்டுகளுக்கு ஒரு முறை சுழல்கிறது, இதனால் வானில் விண்மீன்களின் நிலைகள் காலப்போக்கில் மாறுகின்றன. இந்த மாற்றங்களை கணக்கிடுவதற்கான முறை தான் அயனாம்சம்.  
அயனம் என்ற சொல்லிற்கு நகர்வு, பயணம் என பல அர்த்தங்கள் உண்டு. ஆனால் இந்த இடத்தில் இதை திரும்புநிலை (solstice) என புரிந்து கொள்வதே தகும். அடுத்ததாக, சோதிடத்தில் அம்சம் என்ற சொல்லிற்கு கோணம் (angle) என்று பொருள். ஆகையால் அயனாம்சம் என்பது அயனங்களுக்கு இடையேயான கோணம்/ பாகை (angle between solstices).  
அயனாம்சத்தின் முக்கிய அம்சங்கள்
- அயனங்கள் (Ayanas): பூமியின் அச்சு சுழல்கின்ற போது, சூரியன் ஒவ்வொரு ஆண்டும் குறிப்பிட்ட ராசிகளுக்கு நுழைவதன் மூலம் உருவாகும் கோணங்கள்.
- அயனாம்ச அளவு: ஒரு குறிப்பிட்ட ஆண்டில், அயனங்கள் எவ்வளவு சுழல்கின்றன என்பதை அளக்கும் அளவு.
- பிரபலமான அயனாம்ச முறை: இந்தியாவில் பொதுவாக பயன்படுத்தப்படும் லகிரி அயனாம்சம், இது 285 CE ஆண்டில் தொடங்கியது.  
ராமன் அயனாம்சம் மற்றும் கிருஷ்ணமூர்த்தி அயனாம்சம் போன்ற இந்து ஜோதிடத்தில் ( வேத ஜோதிடம் என்றும் அழைக்கப்படுகிறது) பல்வேறு அயனாம்ச அமைப்புகள் பயன்பாட்டில் உள்ளன , ஆனால் அதன் கண்டுபிடிப்பாளரான வானியலாளர் என்.சி. லஹிரியின் பெயரிடப்பட்ட லஹிரி அயனாம்சம் இதுவரை இந்தியாவில் மிகவும் பரவலாக உள்ளது. லஹிரி அயனாம்சத்தின் விமர்சகர்கள் உண்மையான சித்ர பக்ஷ அயனாம்சம் என்ற ஒரு அயனாம்சத்தை முன்மொழிந்துள்ளனர். ராமன், புஷ்ய பக்ஷ, ரோஹிணி, கோர் ஐ, உஷா சஷி மற்றும் சந்திர ஹரி போன்ற பிற அயனாம்சங்களும் உள்ளன.  
கிமு 127 இல் கிரேக்க வானியலாளர் ஹிப்பார்கஸ் சம இரவு பகல் நேரங்களின் முன்னோடியை அளப்பதற்கு குறைந்தது 2,500 ஆண்டுகளுக்கு முன்பே, சம இரவு பகல் நேரங்களின் முன்னோடியைக் கணக்கிட அயனாம்சத்தைப் பயன்படுத்துவது வேத நூல்களில் வரையறுக்கப்பட்டதாக நம்பப்படுகிறது.
# கிளினோயெத்ரைட்டு

**கிளினோயெத்ரைட்டு** (*Clinohedrite*) CaZn(SiO<sub>4</sub>)•H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய சிலிக்கேட்டு கனிமமான இது நீரிய கால்சியம்-துத்தநாக சிலிக்கேட்டு கனிமமாக வகைப்படுத்தப்படுகிறது. ஒற்றைச்சரிவச்சு படிக அமைப்பில் இக்கனிமம் படிகமாகிறது. பொதுவாக நரம்புகள் மற்றும் முறிவுகள் மேற்பூச்சுகளாகக் காணப்படுகிறது. நிறமற்றும் , வெள்ளை முதல் வெளிர் செவ்வந்திக்கல் நிறத்திலும் இருக்கும். சரியான பிளவுகளுடன் அற்புதமான பளபளப்பைக் கொண்டுள்ளது. 5.5 என்ற மோவின் கடினத்தன்மை மதிப்பும் 3.28–3.33 என்ற ஒப்படர்த்தியையும் கொண்டுள்ளது.  
பன்னாட்டு கனிமவியல் சங்கம் கிளினோயெத்ரைட்டு கனிமத்தை Cnhஎன்ற குறியீட்டால் அடையாளப்படுத்துகிறது.  
குறுகிய அலை புற ஊதா ஒளியின் கீழ் கிளினோயெத்ரைட்டு அடர் ஆரஞ்சு நிறத்தை ஒளிரச் செய்கிறது. பெரும்பாலும் ஆர்டிசுட்டோனைட்டு (ஊதா நீலத்தை ஒளிரச் செய்கிறது), எசுப்பெரைட்டு (பிரகாசமான மஞ்சள் நிறத்தை ஒளிரச் செய்கிறது), கால்சைட்டு (ஆரஞ்சு-சிவப்பு நிறத்தை ஒளிரச் செய்கிறது), பிராங்க்ளினைட்டு (ஒளிரச் செய்யாதது) மற்றும் வில்லெமைட்டு (பச்சை நிறத்தை ஒளிரச் செய்கிறது) போன்ற கனிமங்களுடன் சேர்ந்து காணப்படுகிறது.  
கிளினோயெத்ரைட்டு முதன்மையாக நியூ செர்சியில் உள்ள பிராங்க்ளின் துத்தநாக சுரங்கங்களில் காணப்பட்டது. ஆனால் அரிசோனாவின் கிலா மாகாணத்தில் உள்ள கிறித்துமசு சுரங்கம், மற்றும் சீனாவின் கான்சு மாகாணத்தில் உள்ள மேற்கு குயின்லிங்கு தங்கச் சுரங்கம் ஆகிய பகுதிகளிலும் கிடைப்பதாகப் பதிவாகியுள்ளது.  
கிளினோயெத்ரைட்டு முதன்முதலில் 1898 ஆம் ஆண்டில் கண்டுபிடிக்கப்பட்டு விவரிக்கப்பட்டது. சாய்வைக் குறிக்கும் கிரேக்கச் சொல்லான கிளினோவிலிருந்தும், முகத்தைக் குறிக்கும் ஈட்ராவிலிருந்தும் இதன் படிக உருவவியலுக்காக கிளினோயெத்ரைட்டு எனப் பெயரிடப்பட்டது.
# ரகுநாத்கஞ்ச் சட்டமன்றத் தொகுதி

**ரகுநாத்கஞ்ச் சட்டமன்றத் தொகுதி** (Raghunathganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. ரகுநாத்கஞ்ச், ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ரகுநாத்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| 2011 | அக்ருசு சமான் | rowspan =2 | இந்திய தேசிய காங்கிரசு |
| --- | --- | --- | --- |
| 2016 |  |  |  |
| 2021 | அகில இந்திய திரிணாமுல் காங்கிரசு | } |  |
# இரகுநாத்பூர் சட்டமன்றத் தொகுதி

**இரகுநாத்பூர் சட்டமன்றத் தொகுதி** (*Raghunathpur, West Bengal Assembly constituency*) என்பது இந்திய மாநிலமான மேற்கு வங்காளத்தின் புருலியா மாவட்டத்தில் உள்ள ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# இரகுநாத்பூர் சட்டமன்றத் தொகுதி

## கண்ணோட்டம்

எல்லை நிர்ணய ஆணையத்தின் உத்தரவின் படி, எண் 246 இரகுநாத்பூர் சட்டமன்றத் தொகுதி (ப.இ.) பின்வருவனவற்றைக் கொண்டுள்ளது. இரகுநாத்புர் நகராட்சி இரகுநாத்பூா் I, நெத்தூரியா, சாந்தூரி சமூக மேம்பாட்டுத் தொகுதிகள்.  
இரகுநாத்பூர் சட்டமன்றத் தொகுதி பாங்குரா (மக்களவைத் தொகுதியின் ஒரு பகுதியாகும்.
# இரகுநாத்பூர் சட்டமன்றத் தொகுதி

## சட்டப்பேரவை உறுப்பினர்கள்

| 1957 | நேபாள பௌரி | இந்திய தேசிய காங்கிரசு |  |
| --- | --- | --- | --- |
| 1962 | சங்கர் நாராயண் சிங் தியோ | இந்திய தேசிய காங்கிரசு |  |
| 1967 | என். பௌரி | இந்திய தேசிய காங்கிரசு |  |
| 1969 | அரிபாதா பௌரி | சோசலிச ஒற்றுமை மையம் |  |
| 1971 | அரிபாதா பௌரி | சோசலிச ஒற்றுமை மையம் |  |
| 1972 | துர்காதாசு பௌரி | இந்திய தேசிய காங்கிரஸ் |  |
| 1977 | பிஜோய் பௌரி | சோசலிச ஒற்றுமை மையம் |  |
| 1982 | நடபர் பாக்டி | இந்தியப் பொதுவுடமைக் கட்சி (மார்க்சிஸ்ட்) |  |
| 1987 | நடபர் பாக்டி | இந்திய பொதுவுடமைக் கட்சி (மார்க்சிஸ்ட்) |  |
| 1991 | நடபர் பாக்டி | இந்திய பொதுவுடமைக் கட்சி (மார்க்சிஸ்ட்) |  |
| 1996 | நடபர் பாக்டி | இந்திய பொதுவுடமைக் கட்சி (மார்க்சிஸ்ட்) |  |
| 2001 | உமா ராணி பௌரி | இந்திய பொதுவுடமைக் கட்சி (மார்க்சிஸ்ட்) |  |
| 2006 | உமா ராணி பௌரி | இந்திய பொதுவுடமைக் கட்சி (மார்க்சிஸ்ட்) |  |
| 2011 | பூர்ண சந்திர பௌரி | அகில இந்திய திரிணாமுல் காங்கிரசு |  |
| 2016 | பூர்ண சந்திர பௌரி | அகில இந்திய திரிணாமுல் காங்கிரசு |  |
| 2021 | விவேகானந்தர் பௌரி | பாரதிய ஜனதா கட்சி | } |
# சாகர்திகி சட்டமன்றத் தொகுதி

**சாகர்திகி சட்டமன்றத் தொகுதி** (Sagardighi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. சாகர்திகி, ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாகர்திகி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அதுல் சந்திர சர்க்கார் | rowspan =2 | இந்திய தேசிய காங்கிரசு</br> |
| 1972 | நரசிங் குமார் மண்டல் |  |  |
| 1977 | அசாரி பிசுவாசு | rowspan =7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | பரேசு நாத் தாசு |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | பரிக்சித் லெட் |  |  |
| 2011 | சுப்ரதா சகா | rowspan =3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# அடவியார்

**அடவியார்** (*Adaviyar*) என்பவர்கள் தென்னிந்தியாவின், தமிழ்நாட்டின், தஞ்சாவூர் மற்றும் திருநெல்வேலி மாவட்டங்களைச் சேர்ந்த பாரம்பரிய நெசவாளர்களான, தமிழ் பேசும் ஓர் இனக்குழுவினர் ஆவர்.  
இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.
# அடவியார்

## இவற்றையும் காண்க

- செங்குந்தர்
- சாலியர்
- பத்மசாலியர்
- பட்டாரியர்
# நதிகள் நனைவதில்லை

**நதிகள் நனைவதில்லை** (*Nathikal Nanaivathillai*) 2015-இல் வெளிவந்த இந்தியத் தமிழ்த் திரைப்படமாகும். காதல் நாடகம் தொடர்பான இத்திரைப்படத்தை நாஞ்சில் பி. சி. அன்பழகன் இயக்கினார். பிரணவ், மோனிகா, இரிசா ஆகியோர் நடித்திருந்தனர். இத்திரைப்படம் கலவையான விமர்சனங்களைப் பெற்றது.
# நதிகள் நனைவதில்லை

## பாடல்கள்

இத்திரைப்படத்திற்கு சௌந்தர்யன் இசையமைத்திருந்தார்.  
- "உன்னை நேத்து இராத்திரி"-கே. ஜே. யேசுதாஸ்
# ஜோதிபாய் பரியாதத்

**ஜோதிபாய் பரியாதத்** (*Jyothibai Pariyadath*) இந்திய மாநிலமான கேரளாவின் பாலக்காட்டைச் சேர்ந்த மலையாளக் கவிஞரும், மொழிபெயர்ப்பாளரும், வலைபதிவாளரும் ஆவார். பாலக்காடு மாவட்டத்தில் உள்ள நெம்மரா என்ற கிராமத்தில் 26 ஏப்ரல் 1965 அன்று அந்திக்காடு புழுகோலோத் கிருஷ்ண பணிக்கர் மற்றும் நெம்மரா பரியாதத் சத்தியபாமா அம்மா ஆகியோரின் ஏழாவது குழந்தையாக பிறந்தார். இவர் வேதியியலில் பட்டம் பெற்றவர். மேலும், சமூகவியல் மற்றும் மலையாளத்தில் முதுகலைப் பட்டமும் பெற்றுள்ளார். இவர் குண்டுவெட்டில் ஜனார்த்தனம் என்பவரை மணந்தார்.
# ஜோதிபாய் பரியாதத்

## தொழில்

ஜோதிபாய் 2008 ஆம் ஆண்டு கலாகௌமுதி மற்றும் மாத்யமம் வார இதழ்கள் மூலம் தீவிரமாகக் கவிதைகள் எழுதத் தொடங்கினார். கோகோ கோலா நிறுவனத்திற்கு எதிராக கேரள செயற்பாட்டாளர் மயிலம்மா எடுத்த போராட்டத்தைப் பற்றிய *மயிலம்மொரு ஜீவிதம்* என்ற கவிதைத் தொகுப்பை வெளியிட்டார். இந்த புத்தகம் எம். சுகுமாரன் என்பவரால் *மயிலம்மா போராட்டமே வாழ்க்கை* என தமிழில் மொழிபெயர்க்கப்பட்டு 2007 இல் வெளியிடப்பட்டது. ஆங்கில மொழிபெயர்ப்பு பல்வேறு பல்கலைக்கழகங்களில் கலாச்சார மற்றும் சுற்றுச்சூழல் ஆய்வுகளுக்கான ஆய்வுப் பொருளாக சேர்க்கப்பட்டுள்ளது. ஜோதிபாய், புரோகமன கலா சாகித்ய சங்கத்தின் மாநிலக் குழு, ஒ. வே. விஜயன் சமாரகசமிதி, பாலக்காடு மாவட்ட பொது நூலகத்தின் உறுப்பினர் போன்ற பதவிகளில் இருந்தார்.
# லால்கோலா சட்டமன்றத் தொகுதி

**லால்கோலா சட்டமன்றத் தொகுதி** (Lalgola Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. லால்கோலா, ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# லால்கோலா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அப்னசு சட்டர் | rowspan =11 | இந்திய தேசிய காங்கிரசு</br> |
| 1972 |  |  |  |
| 1977 |  |  |  |
| 1982 |  |  |  |
| 1987 |  |  |  |
| 1991 | அபு கேனா |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 |  |  |  |
| 2021 | முகம்மது அலி | அகில இந்திய திரிணாமுல் காங்கிரசு | } |
# பகவான்கோலா சட்டமன்றத் தொகுதி

**பகவான்கோலா சட்டமன்றத் தொகுதி** (Bhagabangola Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. பகவான்கோலா, முர்சிதாபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பகவான்கோலா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | முகமது தேதார் பாக்சு | இந்திய தேசிய காங்கிரசு |  |
| 1977 | காசி கபிசுர் ரகுமான் | சுயேச்சை |  |
| 1982 | இந்திய தேசிய காங்கிரசு |  |  |
| 1987 | சையத் நவாப் ஜானி மிர்சா | சுயேச்சை |  |
| 1991 | இந்தியப் பொதுவுடமைக் கட்சி (மார்க்சிஸ்ட்) |  |  |
| 1996 | அபு சுப்யான் சர்க்கார் | இந்திய தேசிய காங்கிரசு |  |
| 2001 | முசிபூர் ரகுமான் | rowspan =2 | மேற்கு வங்காளம் சோசலிசக் கட்சி |
| 2006 | சாந்த் முகமது |  |  |
| 2011 | சமாஜ்வாதி கட்சி |  |  |
| 2021 | இட்ரிசு அலி | அகில இந்திய திரிணாமுல் காங்கிரசு | } |
# ஆனி தாயில்

**ஆனி தாயில்** (*Annie Thayyil*,10 நவம்பர் 1918-21 அக்டோபர் 1993) ஒரு புதின எழுத்தாளரும், பத்திரிகையாளரும், மொழிபெயர்ப்பாளரும், மலையாள மொழியின் வாழ்க்கை வரலாற்றாசிரியரும் ஆவார். இவர் 1945 முதல் 1948 வரை கொச்சி சட்டமன்ற உறுப்பினராக இருந்தார். இவரது படைப்புகளில் புதினம், சுயசரிதை, அரசியல், பயணக் கதை, விவிலிய இலக்கியம் ஆகிய வகைகளை உள்ளடக்கிய 78 புத்தகங்கள் உள்ளன. இவர் சாகித்திய பரிசத்தின் செயலாளராகவும், கேரள சாகித்ய அகாதமியின் நிர்வாகக் குழுவின் உறுப்பினராகவும் இருந்தார்.
# ஆனி தாயில்

## இளமை வாழ்க்கை

ஆனி தாயில் என்கிற ஆனி ஜோசப், தென்னிந்திய மாநிலமான கேரளாவின் திருச்சூர் மாவட்டத்தில் உள்ள புதுக்காட்டில் உள்ள செங்கலூரில் மாலியேக்கல் ஜோசப் மற்றும் மேரி ஆகியோருக்கு மகளாகப் நவம்பர் 10, 1918 அன்று பிறந்தார். எர்ணாகுளம் மகாராஜா கல்லூரியில் இளங்கலைப் பட்டம் பெற்றார்.
# ஆனி தாயில்

## அரசியல்

திருவிதாங்கூர் மாநிலப் பணியில் சேர்ந்து தனது வாழ்க்கையைத் தொடங்கினார். ஆனால் 1945 ஆம் ஆண்டு வேலையை விட்டுவிட்டு கொச்சி சட்டமன்றத் தேர்தலில் போட்டியிட்டு வெற்றி பெற்றார். 1948 தேர்தல்களில் மீண்டும் அதே இடத்தை வென்றார்.  
பிறகு மேலும் மூன்று தேர்தல்களில் போட்டியிட்டு தோல்வியடைந்தார். 1964-இல் இந்திய தேசிய காங்கிரசு வேட்பாளராக மாநிலங்களவைக்கும் 1967-இல் இந்தியப் பொதுவுடமைக் கட்சி (மார்க்சிஸ்ட்) ஆதரவுடன் சுயேச்சை வேட்பாளராகவும் மற்றும் 1970 மக்களவைத் தேர்தல்களில் போட்டியிட்டார். ஈ.எம்.எஸ் தலைமையில் 1958–59 ஆம் ஆண்டு நடைபெற்ற கேரளாவின் விடுதலைப் போராட்டத்திலும் இவர் பங்கேற்றார். பின்னர், சட்டம் பயின்ற ஆனி ஒரு வழக்கறிஞராகப் பயிற்சி பெறத் தொடங்கினார். இடையில், இவர் கொச்சியில் *ஸ்காலர் பிரஸ்* என்ற பெயரில் ஒரு அச்சுத் தொழிலை நடத்தினார். 1960 இல் ‘சமஸ்த கேரள சாகித்ய பரிசத்தின்’ செயலாளராகப் பணியாற்றினார். வனிதா மற்றும் ‘பிரஜாமித்திரம்’ என்ற இரண்டு பத்திரிகைகளைத் திருத்தி வெளியிட்டார். 1984–85 ஆம் ஆண்டில் தேசிய சிறுபான்மையினர் ஆணையத்தில் பணியாற்றினார். மேலும் ‘மத்திய சமூக நல வாரியம்’, ‘கத்தோலிக்க காங்கிரசு’ மற்றும் ‘கேரள சாகித்ய அகாதமி’யின் நிர்வாகக் குழுவில் உறுப்பினராகப் பணியாற்றினார்.
# ஆனி தாயில்

## எழுத்துகள்

கத்தோலிக்கர்களிடையே நிலவும் மரபுவழி கருத்துக்களை விமர்சித்து இவர் எழுதிய *மோளென்டே மோன் நின்டே* சர்ச்சைக்குள்ளானது. போரும் அமைதியும், அன்னா கரேனினா, தி கொன்ட ஓபி மான்டே கிறிஸ்டோ, *டெஸ் ஆஃப் தி டி 'அர்பர்வில்லெஸ்* மற்றும் *தி ஹோலி சின்னர்* போன்ற உலக இலக்கியங்களின் பல நூல்களை சுருக்கமான பதிப்புகளாகப் பிரசுரிக்க இவர் மொழிபெயர்த்தார், லால் பகதூர் சாஸ்திரி, இந்திரா காந்தி மற்றும் ஜான் எஃப். கென்னடி ஆகியோரின் சுயசரிதைகளையும் எழுதினார். *ஹங்கேரியில் எந்துந்தாயி?* (ஹங்கேரியில் என்ன நடந்தது? ) என்ற அரசியல் வர்ணனையையும் வெளியிட்டார். விவிலிய எழுத்துக்களை அடிப்படையாகக் கொண்ட *கிறிஸ்து மரிச்ச திவசம்* (கிறிஸ்து இறந்த நாள்) என்பது இயேசு கிறிஸ்துவின் வாழ்க்கை குறித்த ஒரு படைப்பாகும். *எடங்கழியில் குரிசு* என்ற தனது சுயசைரிதையையும் எழுதினர்.
# ஆனி தாயில்

## சொந்த வாழ்க்கை

குரியன் தாயில் என்பவரை மணந்த ஆனி, 1993 அக்டோபர் 21 அன்று தனது 74 வயதில் காலமானார்.
# ஆனி தாயில்

## கௌரவம்

சமூக சேவை, கல்வி, இலக்கியம், நிர்வாகம், அறிவியல், கலை மற்றும் கலாச்சாரம், சுகாதாரம், ஊடகம், விளையாட்டு, நடிப்பு மற்றும் பெண்கள் அதிகாரமளித்தல் போன்ற பல்வேறு துறைகளில் சிறந்து விளங்கும் பெண்களைக் கௌரவிக்கும் வகையில் கேரள அரசின் பெண்கள் மற்றும் குழந்தைகள் மேம்பாட்டுத் துறையால் ஆண்டுதோறும் வனிதா இரத்னம் விருதுகளை வழங்கி வருகிறது. அக்கம்மா செரியன், இலட்சுமி சாகல், கமலா தாஸ், இராணி இலட்சுமிபாய், எம். பாத்திமா பீவி, மிருணாளினி சாராபாய், மேரி பூனன் உலூகோசு, ஏ. வி. குட்டிமாலு அம்மா, சுகுமாரி மற்றும் அன் மசுகரேன் போன்ற பிற குறிப்பிடத்தக்க இந்திய பெண்களுடன் சேர்ந்து ஆனி தாயிலையும் இவ்விருது வழங்கி கௌரவித்தது. பல்வேறு துறைகளில் பெண்களின் சிறப்பை ஆண்டுதோறும் இந்த விருது அங்கீகரிக்கிறது.
# சிபனி தேவி

**சிபனி தேவி** (*Sibani Devi*) இந்தியாவின் மணிப்பூரைச் சேர்ந்த ஒரு கால்பந்து வீராங்கனை ஆவார். 2007 ஆம் ஆண்டு சனவரி மாதம் 13 ஆம் தேதியன்று இவர் பிறந்தார். இந்திய மகளிர் தேசிய கால்பந்து அணியில் ஒரு முன்கள வீராங்கனையாக விளையாடுகிறார். இந்திய கால்பந்து சங்கத்தில் பதிவு செய்யப்பட்ட வீராங்கனையாக சிறீபூமி கால்பந்து கழக அணிக்காக விளையாடுகிறார்.
# சிபனி தேவி

## ஆரம்பகால வாழ்க்கை மற்றும் தொழில்

சிபனி தேவி மணிப்பூரைச் சேர்ந்தவர் ஆவார்.  
இந்திய பயிற்சியாளர் இயோக்கிம் அலெக்சாண்டர்சனால் 23 வீரர்களைக் கொண்ட இந்திய கால்பந்து அணியில் இவர் தேர்ந்தெடுக்கப்பட்டார். மேலும் பெங்களூரில் உள்ள படுகோன்-திராவிட்டு விளையாட்டு சிறப்புக்கான மையத்தில் நடைபெற்ற இரண்டு பன்னாட்டு நட்பு போட்டிகளில் இரண்டாவது போட்டியில் விளையாடினார். இதனால், ஜனவரி 2,2025 ஆம் ஆண்டு சனவரி மாதம் 2 ஆம் தேதியன்று பெங்களூரில் மாலத்தீவுக்கு எதிரான நட்புப் போட்டிகளில் இந்தியாவின் மூத்தோர் அணியில் அறிமுகமானார். சிபனி தேவி இந்திய அணியைப் பிரதிநிதித்துவப்படுத்தினார் மற்றும் ஏப்ரல் 26,2023 ஆம் ஆண்டு ஏப்ரல் மாதம் 26 ஆம் தேதியன்று கிர்கிசு குடியரசின் பிசுகெக்கில் நடந்த ஆசிய கால்பந்து கூட்டமைப்பின் 17 வயதுக்குட்பட்டோர் பெண்கள் ஆசிய கோப்பை தகுதிப் போட்டிகளில் அணியை வெற்றிக்கு அழைத்துச் சென்றார். 1-0 என்ற இலக்குக் கணக்கில் கிர்கிசுத்தான் அணியை இவரது அணி வீழ்த்தியது. பின்னர், 2023 ஆம் ஆண்டு செப்டம்பர் மாதத்தில் நடைபெற்ற ஆசிய கால்பந்து கூட்டமைப்பின் 17 வயதுக்குட்பட்டோர் பெண்கள் ஆசிய கோப்பை தகுதி சுற்று இரண்டுக்கு முன்னதாக இவர் தேசிய முகாமின் ஒரு பகுதியாக இருந்தார். பிப்ரவரி 2024 ஆம் ஆண்டு பிப்ரவரியில் டாக்காவில் நடந்த தெற்காசிய கூட்டமைப்பு கால்பந்து போட்டியில் 19 வயதுக்குட்பட்டோர் போட்டியில் கோப்பையை வென்ற இந்திய அணியின் ஒரு பகுதியாகவும் இருந்தார்.  
2023-2024 ஆண்டுகள் காலத்தில் இந்திய மகளிர் லீக்கில் கிழக்கு வங்காள அணிக்காக விளையாடினார். 24 டிசம்பர் 2023 ஆம் ஆண்டு திசம்பர் மாதம் 24 ஆம் தேதியன்று சேது கால்பந்து அணிக்கு எதிராக நடைபெற்ற போட்டியில் தேவி சமநிலை இலக்கை அடித்தார். ஆனால் கொல்கத்தாவில் நடந்த போட்டியில் கிழக்கு வங்காளம் 4-2 என்ற கணக்கில் தோல்வியடைந்தது. 2023 ஆம் ஆண்டு திசம்பர் மாதம் 10 அன்று புவனேசுவரில் ஒடிசா அணிக்கு எதிரான கிழக்கு வங்காளத்தின் 2-0 என்ற வெற்றியில் இவர் கோல் அடித்தார்.
# ஏ. வி. குட்டிமாலு அம்மா

**ஏ. வி. குட்டிமாலு அம்மா** (*A. V. Kuttimalu Amma*) அல்லது **ஆனக்கரை வடக்கத்து குட்டிமாலு அம்மா** (1905-1985) இந்தியாவின் இந்திய விடுதலை வீரரும், சமூக சேவகரும் மற்றும் அரசியல்வாதியும் ஆவார். இவர் உப்புச் சத்தியாகிரக இயக்கத்தில் ஒரு முக்கிய நபராக இருந்தார.
# ஏ. வி. குட்டிமாலு அம்மா

## வாழ்க்கை

இவர் பாலக்காடு மாவட்டத்திலுள்ள ஆனக்கரை கிராமத்தில் 1905 ஏப்ரல் 23 அன்று பெரும்பிலவில் கோவிந்த மேனன் மற்றும் மாதவியம்மா தம்பதியினருக்கு பிறந்தார்.  
ஏப்ரல் 25,1931 அன்று விடுதலை இயக்க வீரர் மார்கரெட் பவமணியுடன் சேர்ந்து திருச்சூர் நகரில் நடுத்தர வர்க்க குடும்பங்களைச் சேர்ந்த பெண்கள் குழுவுடன் ஒரு மறியலை ஏற்பாடு செய்தார். மலபாரில் இயக்கத்தில் பெண்களின் பங்களிப்பைத் திரட்டுவதில் இவர்களது முயற்சிகள் முக்கியப் பங்கு வகித்தன. கள்ளுக்கடைகள் மற்றும் வெளிநாட்டுத் துணிகளை விற்கும் கடைகளிலும் தீவிரமாக மறியல் செய்தார். இந்த நோக்கத்திற்காக 1932 இல் சிறையில் அடைக்கப்பட்டார். சிறையிலிருந்து விடுவிக்கப்பட்ட பிறகு 1936-இல் சென்னை மாகாணச் சட்டமன்றத்திற்குப் பரிந்துரைக்கப்பட்டார். வெள்ளையனே வெளியேறு இயக்கத்தின் போது (1942) மீண்டும் இரண்டு ஆண்டுகள் அமராவதி மாகாண சிறையில் அடைக்கப்பட்டார். மலபார் மாகாணத்தில் காங்கிரசு கட்சியின் நடவடிக்கைகளை ஒழுங்கமைப்பதில் ஒரு முக்கிய நபராகவும் இருந்தார். மேலும் இந்திய தேசிய காங்கிரசு கட்சியின் செயற்குழுவிலும் பணியாற்றினார. குட்டிமாலு அம்மா இந்திப் பிரசாரச் சபையின் தலைவராகவும், இந்திப் பிரசாரிகா ஆகவும் இருந்தார். 1946-இல் மீண்டும் சென்னை சட்டப்பேரவைக்கு தேர்ந்தெடுக்கப்பட்டார். இவர் 1985 இல் இறந்தார்.  
மலபாரில் பல அனாதை இல்லங்களை இவர் அமைத்திருந்தார். சென்னை மாகாணத்தில் மலபார் பிராந்தியத்தை பிரதிநிதித்துவப்படுத்தும் அமைச்சரான கோழிபுரத்து மாதவ மேனனை மணந்தார்.
# மார்கரெட் பவமணி

**மார்கரெட் பவமணி** (*Margaret Pavamani*) இந்தியாவின் கேரளாவைச் சேர்ந்த இந்திய விடுதலை வீரரும், சமூக சேவகரும் ஆவார். இவர் உப்புச் சத்தியாகிரக இயக்கத்தில் ஒரு முக்கிய நபராக இருந்தார். இவர் பிரபல வழக்கறிஞரும் சுதந்திர போராட்ட வீரருமான பெஞ்சமின் பவமணியின் மனைவி ஆவார்.
# மார்கரெட் பவமணி

## வாழ்க்கை

மார்கரெட் 1897 ஆம் ஆண்டு கேரளத்தின் கண்ணூர் மாவட்டத்திலுள்ள பாப்பினிச்சேரியில் பிறந்தார். இவர் கோழிக்கோட்டில் வழக்கறிஞராக இருந்த பெஞ்சமின் பவமணியின் மனைவி ஆவார். 1930 இல் உப்பு சத்தியாகிரகத்தில் பங்கேற்றார்.  
ஏப்ரல் 25,1931 அன்று ஏ. வி. குட்டிமாலு அம்மாலுடன் சேர்ந்து திருச்சூர் நகரில் நடுத்தர வர்க்க குடும்பங்களைச் சேர்ந்த பெண்கள் குழுவுடன் மறியல் போராட்டத்தை ஏற்பாடு செய்தார். மலபாரில் நடந்த இயக்கத்தில் பெண்களின் பங்களிப்பைத் திரட்டுவதில் இவரது முயற்சிகள் முக்கியப் பங்கு வகித்தன. கள்ளக்கடைகள் மற்றும் வெளிநாட்டு ஆடைகளை விற்கும் கடைகளையும் தீவிரமாக முற்றுகையிட்டார். இந்த நோக்கத்திற்காக 1932 இல் சிறையில் அடைக்கப்பட்டார்.  
இவர் கோழிக்கோடு நகராட்சி மன்ற உறுப்பினராகப் பணியாற்றினார். 1931 ஆம் ஆண்டில், பெண்களுக்கு அதிகாரம் அளிப்பதையும் சமூகப் பிரச்சினைகளில் அவர்களின் ஈடுபாட்டை ஊக்குவிப்பதையும் நோக்கமாகக் கொண்ட கேரள மகிளா தேச சேவிகா சங்கத்தின் தலைவராக இவர் தேர்ந்தெடுக்கப்பட்டார். இந்த அமைப்பு பெண்கள் தங்கள் கவலைகளை வெளிப்படுத்தவும், சுதந்திரத்திற்கான பரந்த போராட்டத்தில் பங்கேற்கவும் ஒரு தளமாக மாறியது.
# கே. பி. சுதீரா

**கே. பி. சுதீரா** (*K. P. Sudheera*) இந்தியாவின் கேரளாவைச் சேர்ந்த மலையாள மொழி எழுத்தாளர் ஆவார். புதினங்கள், கவிதைகள், பயணக் குறிப்புகள், சுயசரிதைகள், நினைவுக் குறிப்புகள். மொழிபெயர்ப்புகள், கடிதங்கள் மற்றும் குழந்தைகள் இலக்கியம் உள்ளிட்ட பல்வேறு வகைகளில் 86 படைப்புகளை வெளியிட்டுள்ளார். இவரது பல படைப்புகள் இந்தி, தெலுங்கு, தமிழ் மற்றும் கன்னட மொழிகளில் மொழிபெயர்க்கப்பட்டுள்ளன. ஒட்டுமொத்த பங்களிப்புகளுக்கான கேரளச் சாகித்திய அகாதமி விருதை 2022 ஆம் ஆண்டில் கேரள சாகித்ய அகாதமி சுதீராவுக்கு வழங்கியது.
# கே. பி. சுதீரா

## வாழ்க்கை

கே. பி. சுதீரா 1958 ஆம் ஆண்டு கோழிக்கோட்டில் கே. சி. பத்மநாபன் மற்றும் சாரதா ஆகியோரின் மகளாகப் பிறந்தார். கோழிக்கோட்டில் உள்ள பி. இ. எம் பெண்கள் உயர்நிலைப் பள்ளியில் படித்த பிறகு, அரசுக் கல்லூரியில் விலங்கியலில் இளம் அறிவியல் பட்டம் பெற்றார். தற்போது வடக்கு மலபார் கிராம வங்கியின் கோழிக்கோடு பிராந்திய பிரிவின் மேலாளராக உள்ளார். கோழிக்கோடு வருங்கால வைப்பு நிதி அலுவலகத்தில் பணியாற்றி வந்த டி. எம். ரகுநாத் என்பவரை மணந்தார். இவர்களுக்கு அமித் மற்றும் அதுல் என்ற இரண்டு குழந்தைகள் உள்ளனர். இப்போது, சுதீரா தனது குடும்பத்துடன் கோழிக்கோட்டில் வசிக்கின்றனர். பின்னர், கிராமின் வங்கியில் சேர்ந்த பிறகும் எழுதுவதைத் தொடர்ந்தார். எழுத்தாளரும் இலக்கிய விமர்சகருமான எம். கிருஷ்ணன் நாயர், இவரது ஒரு கதையைப் பற்றி ஒரு நல்ல விமர்சனத்தை வெளியிட்டார்.
# சார்ஜா பன்னாட்டுப் புத்தகக் கண்காட்சி

**சார்ஜா பன்னாட்டுப் புத்தகக் கண்காட்சி** (*Sharjah International Book Fair*) என்பது ஐக்கிய அரபு அமீரகத்தின் சார்ஜாவில் ஆண்டுதோறும் நடைபெறும் ஒரு பெரிய இலக்கிய மற்றும் புத்தக வெளியீட்டு நிகழ்வாகும். உலகின் மிகப்பெரிய புத்தகக் கண்காட்சிகளில் ஒன்றான இதில், 2023 ஆம் ஆண்டில் 109 நாடுகளைச் சேர்ந்த 2,033 பதிப்பகங்கள் கலந்துகொண்டன. கண்காட்சி நடக்கும் 12 நாட்களில் பண்பாட்டு நிகழ்ச்சிகள் நடப்பது வழக்கம்.  
இந்தப் புத்தகக் கண்காட்சி 1982 ஆம் ஆண்டு ஐக்கிய அரபு அமீரகத்தின் உச்ச அவை உறுப்பினரும் சார்ஜாவின் ஆட்சியாளருமான ஷேக் சுல்தான் பின் முகமது அல்-காசிமியின் வழிகாட்டுதலினாலும், ஆதரவினாலும் துவக்கபjட்டது.
# சார்ஜா பன்னாட்டுப் புத்தகக் கண்காட்சி

## கண்காட்சி குறித்து

1982 ஆம் ஆண்டு இந்த நிகழ்வு தொடங்கப்பட்டபோது, இதில் குறைந்த எண்ணிக்கையிலான பதிப்பாளர்கள் மட்டுமே கலந்து கொண்டனர். மேலும் ஷேக் சுல்தான் அல்-காசிமி புத்தகங்களை வாங்கினார்.
# சார்ஜா பன்னாட்டுப் புத்தகக் கண்காட்சி

## நிகழ்வுகள்

சார்ஜா பன்னாட்டுப் புத்தகக் கண்காட்சியில் பல்வேறு வகையான செயல்பாடுகள் இடம்பெற்றுள்ளன. இது பல்வேறு ஆர்வமூட்டும் நிகழ்வுகளைக் கொண்டுள்ளது. எடுத்துக்காட்டாக, 2023 ஆம் ஆண்டில், 1,700 க்கும் மேற்பட்ட பண்பாடு, கலை, அறிவியல் நிகழ்வுகள் ஏற்பாடு செய்யப்பட்டன, இதில் 16 மற்றும் 17 ஆம் நூற்றாண்டுகளில் வளைகுடாவில் போர்த்துகீசியரின் செயல்பாடுகள் குறித்த கண்காட்சி, சுற்றுச்சூழல் விழிப்புணர்வு, குழந்தைகளுக்கான பாலம் கட்டும் பயிற்சிப் பட்டறைகள், நூலகத்தை மையமாகக் கொண்ட விவாதங்கள், கல்வி விவாதங்கள் ஆகியவை அடங்கும். கண்காட்சியின் முன்முயற்சிகள் பின்வருமாறு:
# சார்ஜா பன்னாட்டுப் புத்தகக் கண்காட்சி

## நிகழ்வுகள்

### புத்தகக் கையொப்பங்கள்

புத்தக கையொப்பங்கள் ஒரு மையக் கருப்பொருளாக உள்ளது. 2023 ஆம் ஆண்டில், "நாங்கள் புத்தகங்களைப் பேசுகிறோம்" என்ற தலைப்பிலான, நிகழ்வில் உலகம் முழுவதிலுமிருந்து 600 எழுத்தாளர்களைக் கலந்துகொண்டனர். அவர்களின் புதிய புத்தகங்களில் வாசகர்கள் கையெழுத்து பெறுவதே இந்நிகழ்வின் நோக்கமாகும்.
# சார்ஜா பன்னாட்டுப் புத்தகக் கண்காட்சி

## நிகழ்வுகள்

### குழு விவாதங்கள்

இந்தப் புத்தகக் காட்சி ஒவ்வொரு ஆண்டும் பல குழு விவாதங்களை நடத்துகிறது. அனைத்து துறைகளிலிருந்தும் பரந்த அளவிலான பேச்சாளர்களைக் கொண்டு பல்வேறு தலைப்புகளில் விவாதங்களை நடத்துகிறது.  
வெளியீடு, பண்பாடு, கலை, படைப்பாற்றல் ஆகியவற்றில் கவனம் செலுத்தும் இந்தப் புத்தகக் கண்காட்சி, பல்வேறு பயிற்சிப் பட்டறைகளை ஏற்பாடு செய்கிறது. 2023 ஆம் ஆண்டில், வரலாறு, சுற்றுச்சூழல், படைப்பாற்றல், தொழில்முறை போன்ற கருப்பொருள்களை மையமாகக் கொண்ட செயல்பாடுகளுடன், காமிக்ஸ், மங்கா, அனிமேஷை மையமாகக் கொண்ட 60 விளக்க உரையாளர்கள் தலைமையிலான பயிற்சிப் பட்டறைகளை நடத்த கண்காட்சி திட்டமிட்டது.
# சார்ஜா பன்னாட்டுப் புத்தகக் கண்காட்சி

## நிகழ்வுகள்

### நிகழ்ச்சிகள்

பண்பாட்டைக் கொண்டாடும் விதமாக, சார்ஜா பன்னாட்டுப் புத்தகக் கண்காட்சியானது இசை, நாடகம் ஆகியவற்றிற்கான ஒரு இடமாக செயல்படுகிறது. 2023 ஆம் ஆண்டில், இந்தக் கண்காட்சியில் 130 நாடக நிகழ்ச்சிகள் நடத்தப்பட்டன. இதில் எமிராட்டி தயாரித்த *"பார்கோட் பிரிசன்"* என்ற நாடகமும் அடங்கும்.
# சார்ஜா பன்னாட்டுப் புத்தகக் கண்காட்சி

## புத்தகக் கண்காட்சியில் விருதுகள்

சார்ஜா பன்னாட்டுப் புத்தகக் கண்காட்சியில் பல்வேறு தலைப்புகள், கருப்பொருள் தலைப்புகளுக்கான விருதுகள் வழங்கப்படுகின்றது. வெற்றியாளர்களை சார்ஜா புத்தக ஆணையத்தின் தலைவர் ஷேக்கா போடூர் பின்த் சுல்தான் அல் காசிமி கௌரவிக்கிறார். விருது பிரிவுகள் பின்வருமாறு:  
- சிறந்த எமிராட்டி புதினம்
- சிறந்த எமிராட்டி கல்வி நூல்
- சிறந்த எமிராட்டி படைப்பிலக்கிய நூல்
- சிறந்த எமிராட்டி முதல் புதினம் சிறந்த அரபு புதினம்
- சிறந்த சர்வதேச புனைவு நூல்
- சிறந்த சர்வதேச அபுனைவு நூல்
- சிறந்த அரபு வெளியீட்டாளர்
- சிறந்த பன்னாட்டு வெளியீட்டாளர்  
அரபு குழந்தை இலக்கியத்திற்கான எடிசலாட் விருதும் புத்தகக் கண்காட்சியில் வழங்கப்படுகிறது, இதில் பின்வருவன அடங்கும்:  
- ஆரம்பகால வாசகர்
- படப் புத்தகம்
- அத்தியாய புத்தகம்
- இளம் வயதுவந்தோருக்கான புத்தகம்
- கவிதை
# சார்ஜா பன்னாட்டுப் புத்தகக் கண்காட்சி

## சார்ஜா பன்னாட்டுப் புத்தகக் கண்காட்சி மொழிபெயர்ப்பு நல்கை

2011 ஆம் ஆண்டு சார்ஜா பன்னாட்டுப் புத்தகக் கண்காட்சி மொழிபெயர்ப்பு நல்கை தொடங்கப்பட்டது. இது அரபு இலக்கியங்களை வெளிநாட்டு மொழிகளில் மொழிபெயர்ப்பதை ஊக்குவிப்பதன் மூலம் இலக்கியப் பரிமாற்றத்தை வளர்ப்பதை நோக்கமாகக் கொண்டுள்ளது. ஆண்டு நிதியாக US$ 300,000 உடன், பொது தலைப்புகளுக்கு 4,000 அமெரிக்க டாலர்கள் வரை நிதி நல்கையும், குழந்தைகள் தலைப்புகளுக்கு 1,500 அமெரிக்க டாலர்கள் வரையிலும் நிதி நல்கைகள் கிடைக்கின்றது. இந்த திட்டத்தில் 500 க்கும் மேற்பட்ட புத்தகங்களை மொழிபெயர்க்க நல்கை வழங்கப்பட்டுள்ளது. இதனால் லெபனானில் உள்ள அரபு அறிவியல் வெளியீட்டாளர்கள், கெய்ரோவில் உள்ள அமெரிக்க பல்கலைக்கழகம், மெக்சிகோவின் டெக்ஸ்டோபிலியா எடிசியோன்ஸ், புத்தகக் கலை நேபாளம் போன்ற வெளியீட்டாளர்கள் பயனடைந்துள்ளனர். 2024 புத்தகக் கண்காட்சியில் நிதியின் 13வது பதிப்பின்படி, 2,500இக்கும் மேற்பட்ட விண்ணப்பங்கள் சமர்ப்பிக்கப்பட்டன, அவற்றில் கிட்டத்தட்ட பாதி 2023 அக்டோபரில் நடைபெற்ற 13வது புத்தகக் கண்காட்சி வெளியீட்டாளர்கள் மாநாட்டில் பெறப்பட்டன.  
புத்தகக் கண்காட்சிக்கு முன்னதாக மூன்று நாட்கள் பத்தக வெளியீட்டாளர்கள் மாநாடு நடைபெறுகிறது. இது வெளியீடு, மொழிபெயர்ப்பு போன்ற உரிமைகளை வாங்குவதற்கும் விற்பதற்குமான வாய்ப்பை எளிதாக்குகிறது. நிகழ்வில் கருத்து சுதந்திரம், செயற்கை நுண்ணறிவு, ஒலி வடிவங்கள், சந்தை வளர்ச்சி உள்ளிட்ட தலைப்புகளில் வட்டமேசை விவாதங்கள் மற்றும் பட்டறைகளையும் ஏற்பாடு செய்கிறது. நவம்பர் 3 முதல் 5, 2024 வரை நடைபெற்ற இதன் அண்மைய நிகழ்வில், 108 நாடுகளைச் சேர்ந்த கிட்டத்தட்ட 1,150 வெளியீட்டாளர்கள், இலக்கிய முகவர்கள், ஆசிரியர்கள் போன்றோர் கலந்து கொண்டனர்.
# சீரியனைட்டு-(Ce)

பன்னாட்டு கனிமவியல் சங்கம் சீரியனைட்டு கனிமத்தை Cei-Ce என்ற குறியீட்டால் அடையாளப்படுத்துகிறது.
# சீரியனைட்டு-(Ce)

## தோற்றம்

சீரியனைட்டு-(Ce) காரப் பாறைகளுடன் பெரும்பாலும் நெஃபலின் சினைட்டுகளுடன் தொடர்பு கொண்டு காணப்படுகிறது. கார்பனேட்டைட்டுகளிலும் சீரியனைட்டு-(Ce) காணப்படலாம். அபடைட்டு, பாசுட்டனசைட்டு குழு கனிமங்கள், கால்சைட்டு, பெல்ட்சுபார், புளோவோசெரைட்டு, ஐதரோமைக்கா, இல்மெனைட்டு, நெஃபெலின், மேக்னடைட்டு, தோர்ன்பொகிமைட்டு, திரெமோலைட்டு ஆகிய கனிமங்களுடன் சேர்ந்து சீரியனைட்டு கனிமம் காணப்படுகிறது.
# சீரியனைட்டு-(Ce)

## வேதிப் பண்புகள்

தோரியத்தை தவிர சீரியனைட்டு-(Ce) கனிமமும் சுவடு அளவில் நையோபியம் , இட்ரியம், இலந்தனம், இட்டெர்பியம், சிர்க்கோனியம் மற்றும் தாண்டலம் ஆகியவற்றைக் கொண்டிருக்கும்.
# சீரியனைட்டு-(Ce)

## படிகக் கட்டமைப்பு

படிக கட்டமைப்பு பற்றிய விவரங்களுக்கு சீரியம்(IV) ஆக்சைடைப் பார்க்கவும். சீரியா மற்றும் தோரியா இரண்டும் புளோரைட்டு கட்டமைப்பைக் கொண்டுள்ளன.
# பார்வதி டி

**பார்வதி டி.** அல்லது **மாலா பார்வதி** என்று தொழில் ரீதியாக அழைக்கப்படும் **பார்வதி சதீசன்**, முதன்மையாக மலையாளத் திரைப்படங்களில் தோன்றும் ஒரு இந்திய நடிகை ஆவார்.
# பார்வதி டி

## சொந்த வாழ்க்கை

பார்வதி திருவனந்தபுரத்தில் ஒரு ஈழவர் குடும்பத்தில், வழக்கறிஞர் சி. வி. திரிவிக்ரமன் மற்றும் மகளிர் நலவியல் மருத்துவர் கே. லலிதா ஆகியோருக்கு பிறந்தார். திருவனந்தபுரத்தில் உள்ள ஆல் செயின்ட்ஸ் கல்லூரியில் முதுகலைப் பட்டம் பெற்றார். திருவனந்தபுரம் அரசு மகளிர் கல்லூரியில் உளவியலில் இளங்கலை பட்டம் பெற்றார். முதல் ஆண்டில் கல்லூரி ஒன்றியத்தின் துணைத் தலைவராக இருந்த இவர், தனது இரண்டாம் ஆண்டில் தனது கல்லூரியில் தொழிற்சங்கத் தலைவராகவும், இசை மற்றும் கலாச்சாரத்தை மேம்படுத்துவதற்கான சங்கத்தின் ஒருங்கிணைப்பாளராகவும் இருந்தார். பார்வதி திருவனந்தபுரத்தில் உள்ள கேரள பல்கலைக்கழகத்தின் காரியவட்டம் வளாகத்தில் உளவியலில் முதுகலைப் பட்டமும் மற்றும் முதுதத்துவமாணியையும் முடித்துள்ளார். பின்னர், திருவனந்தபுரத்தில் உள்ள கேரள சட்ட அகாதமி சட்டக் கல்லூரியில் இளங்கலைச் சட்டம் பட்டம் பெற்றார்.  
பார்வதி கேரள அரசின் இமேஜிங் தொழில்நுட்ப மேம்பாட்டு (சி-டிஐடி) நிறுவனத்தில் பணிபுரியும் பி. சதீசன் என்பவரை மணந்தார். இவர்களுக்கு அனந்தகிருஷ்ணன் என்ற மகன் உள்ளார்.
# பார்வதி டி

## தொழில் வாழ்க்கை

திரைப்படத்தைத் தவிர, பார்வதி 2006 முதல் எம். எஸ். எல். குழுமத்தின் ஆலோசகராகவும் பணியாற்றி வருகிறார் (இவரது வாடிக்கையாளர்களில் *ஹே ஃபெஸ்டிவல்*, எமிரேட்ஸ் எயர்லைன் போன்றவை அடங்கும். இவர் 2016 முதல் டென் டிகிரி நார்த் கம்யூனிகேஷன்ஸ் நிறுவனத்துக்காகவும் பணியாற்றி வருகிறார்.
# பார்வதி டி

## சர்ச்சைகள்

2020 ஆம் ஆண்டில், மாற்றுப் பாலினத்தவரான சீமா வினீத் என்பவர் பார்வதியின் மகன் மீது பாலியல் துன்புறுத்தல் குற்றச்சாட்டுகளை எழுப்பியுள்ளார். 2024 ஆம் ஆண்டில், ஹேமா குழு முன்பு தனது விசாரணையை ரத்து செய்ய உச்ச நீதிமன்றத்தில் மனு தாக்கல் செய்துள்ளார்.
# பார்வதி டி

## இதனையும் காண்க

- பார்வதி மேனன்
- திரைப்படத் துறையில் பெண்கள்
- ஹேமா குழு அறிக்கை
# உலகநாயகி பழனி

**உலகநாயகி பழனி** என்பவர் தமிழ்நாட்டைச் சேர்ந்த தமிழ்ப் பேராசிரியரும் பேச்சாளருமாவார்.
# உலகநாயகி பழனி

## தமிழ்ப்பணி

இவர் தமிழ்த்துறைத் தலைவராக ஸ்டெல்லா மேரிக் கல்லூரியில் பணியாற்றி ஓய்வு பெற்றார். இவர் 2018 ஆம் ஆண்டிற்கான அம்மா இலக்கிய விருது பெற்றுள்ளார். தமிழ் வளர்ச்சிக் கழகத்தின் செயலாளராகவும் தமிழ் இணையக் கல்விக் கழகத்தின் நூலகக் குழு உறுப்பினராகவும் உலகத் தமிழாராய்ச்சி மன்றத்தின் பொதுச்செயலராகவும்
உள்ளார்.
# உலகநாயகி பழனி

## எழுதிய நூல்கள்

- வாருங்கள் பேச்சாளர் ஆகலாம்
- பாரதி 100
- எட்டையபுரத்து எரிமலை
- குலோத்துங்கன் கவிதைப் பரிமாணங்கள்
- கலைஞரின் படைப்புலகில் பெண்ணியம்
- வாழ்வியல் வள்ளுவம்
# கீதா இரண்யன்

**கீதா இரண்யன்** (*Geetha Hiranyan*) (20 மார்ச் 1956-2 ஜனவரி 2002) மலையாள எழுத்தாளர் ஆவார். *ஒட்டஸ்னப்பில் ஒத்துக்கணவில்லா ஜனம சத்யம்*, *அசங்கதிதா* மற்றும் *இனியும் வேதாதா ஹ்ருதயதிண்டே கதம்* ஆகிய மூன்று புத்தகங்களில் தொகுக்கப்பட்ட இவரது சிறுகதைகளுக்காக அறியப்பட்ட இவர், ஜி. சங்கரா குறுப்பு ஜனமசதப்தி கவிதா விருது மற்றும் குஞ்சு பிள்ளை சமாரகா விருது உள்ளிட்ட பல விருதுகளைப் பெற்றுள்ளார்.